b'\n_START_ARTICLE_\nPrstan Mogote\n_START_SECTION_\nZgodovina\n_START_PARAGRAPH_\nPrstan Mogote je bil narejen okoli leta 1600 drugega zemeljskega veka v Mordorju na Gori Pogube. Sauron sam ni imel popolnega znanja, kako izdelati prstan, zato je ukanil eregionske kovce in jih u\xc4\x8dil. Spotoma pa se je tudi sam nau\xc4\x8dil, kako izdelati prstane. Ko so okoli leta 1500 za\xc4\x8deli kovati prstane Mogote, kot se jim pravi in jih naredili 9 za ljudi, 7 za \xc5\xa1krate in 3 za viline (okoli leta 1590). Kasneje, okoli leta 1600, pa je Sauron na skrivaj izdelal \xc5\xa1e en prstan in vanj vlil del sebe. Sauronov prstan je bil najmo\xc4\x8dnej\xc5\xa1i med vsemi prstani in je zelo hitro nadvladal ostale lastnike prstanov. Kljub temu, da Sauron ni nikoli polo\xc5\xbeil roke na vilinske prstane (Vilya, Nenya, Narya), so jih vilini skrili. Sauron pa si je podjarmil imetnike deveterih prstanov, velike kralje tistega \xc4\x8dasa. Ti so postali Sauronovi najlojalnej\xc5\xa1i slu\xc5\xbeabniki, imenovani tudi prstanovi besi._NEWLINE_Sauron je za\xc4\x8del vojno, leta 3430 je bilo ustanovljeno tako imenovano zadnje zavezni\xc5\xa1tvo med ljudmi in vilini. Ti so uspeli poraziti Saurona in Isildur mu je odsekal prst, na katerem je imel Edini prstan. Elrond je odpeljal Isildurja v Goro Pogube (Orodruin) in mu dal prilo\xc5\xbenost, da uni\xc4\x8di prstan, a Isildur se je obrnil in odkorakal stran. Vilini so od takrat trdili, da \xc4\x8dlove\xc5\xa1ki narod ni ve\xc4\x8d tako mo\xc4\x8dan. Prstan pa ni hotel ostati pri Isildurju, zato ga je izdal. Ko je padel Isildur v zasedo na \xc5\xbdafranovih poljanah, si ga je nadel, da bi se skril, a prstan mu je zlezel s prsta in tako so ga orki na\xc5\xa1li ter ubili.\n_START_SECTION_\nO Ponovnem odkritju\n_START_PARAGRAPH_\nPrstan je miroval vrsto let, dokler ga ni na\xc5\xa1el re\xc4\x8dni hobit z imenom Smeagol, ki se je zanj stepel s svojim prijateljem in ga ubil. Prstan ga je spremenil v Goluma in mu dal dolgo \xc5\xbeivljenje (nosil ga je 500 let) ter nevidnost. Smeagol je imel prstan, vse dokler ga ni v neki jami na\xc5\xa1el Bilbo Bisagin in ga spravil v \xc5\xbeep. Nih\xc4\x8de, ne Bilbo in ne Smeagol, se nista zavedala prstanove prave mo\xc4\x8di. Bilbo je dolgo mol\xc4\x8dal o prstanu, a ko je bil \xc4\x8das, se mu je odrekel in ga predal Frodu._NEWLINE_Ta ga je kmalu pokazal Gandalfu in slednji je kmalu ugotovil, da gre za Edini Prstan. Vsi dvomi so izginili, ko je Gandalf vrgel prstan v ogenj. Pokazal se je napis v mordor\xc5\xa1\xc4\x8dini\xc2\xa0\xc2\xbbAsh nazg durbatul\xc3\xbbk, ash nazg gimbatul...\xc2\xab, ki v prevodu pomeni:_NEWLINE_Ko so se pojavile te besede, ni bilo ve\xc4\x8d nobenega dvoma, da gre za Prstan Mogote. Gandalf je naro\xc4\x8dil Frodu, naj gre v Razendel.\n_START_SECTION_\nPrstanovo potovanje in uni\xc4\x8denje\n_START_PARAGRAPH_\nNa posvetu v Razendelu je bila ustanovljena dru\xc5\xa1\xc4\x8dina z nalogo odnesti prstan v Goro Pogube in ga tam uni\xc4\x8diti. Na poti je dru\xc5\xa1\xc4\x8dina naletela na razne ovire, in na koncu zaradi mo\xc4\x8di prstana tudi razpadla. Frodo in Samoglav Gamgi sta nadaljevala pot sama, kasneje se jima je pridru\xc5\xbeil \xc5\xa1e Smeagol kot vodi\xc4\x8d, vendar je \xc5\xa1e vedno obseden s prstanom. Nekajkrat ju posku\xc5\xa1a ubiti, a vendar mu ne uspe._NEWLINE_Frodo in Samo na koncu dose\xc5\xbeeta Goro Pogube, kjer pade Frodo pod vpliv prstana in ga ne \xc5\xbeeli ve\xc4\x8d uni\xc4\x8diti. Na njuno sre\xc4\x8do v tem trenutku Smeagol prstan ukrade in hobita se za\xc4\x8dneta zanj boriti. Smeagol skupaj s prstanom pade v lavo. Skupaj s prstanom je uni\xc4\x8dena tudi Sauronova mo\xc4\x8d in Srednji svet je re\xc5\xa1en.'